《同西涧藏公重过野寺茗饮 其一》
清代·李锴

摇落穷秋后，山寒木叶深。短筇乘野兴，缓步得幽寻。

只是他时事，真成隔世心。再来陈迹扫，孤磬起清音。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。